Η διαμονή μας στο σπίτι του Κοσμά μας χάρισε πολλές όμορφες στιγμές που θα θυμόμαστε για καιρό. Το σπίτι υπέροχο, πεντακάθαρο, πολύ ευρύχωρο για παρέα 5 ατόμων, σε μια ήσυχη γειτονιά στα Πετράλωνα και σε σημείο που βόλεψε πάρα πολύ σε όλες μας τις μετακινήσεις. Σε απόσταση 3 λεπτών υπάρχουν καφετέριες, μικρά μπαράκια, καθώς και αρκετά μεζεδοπωλεία.
Ο κήπος -αυλή του σπιτιού είναι καταπληκτικός και πολύ περιποιημένος. Καταπράσινα φυτά, αναρριχώμενα και μη, βουκαμβίλιες συνθέτουν ένα μαγικό μέρος όπου εκεί χαλαρώσαμε πολλές φορές κατά την διαμονή μας.
Ο Κοσμάς ευγενέστατος. Μας υποδέχτηκε με χαμόγελο και γεμάτο ψυγείο εφοδιασμένο με το πρωινό μας και μας εξυπηρέτησε πάρα πολύ παρατείνοντας την αναχώρηση μας καθώς είχαμε απογευματινή πτήση.
Το συστήνω ανεπιφύλακτα.